《初冬梅花偷放颇多》
宋代·戴炳

清樽才了黄花债，又被梅花恼杀人。碎点南枝无数雪，探支东帝几分春。

精神全向疏中足，标格端于瘦处真。彻夜苦吟无好语，梦随双月步溪漘。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。